VYDŪNO AL. RUOŽO NUO J. ŠLIŪPO G. IKI VYTAUTO G. PAPRASTOJO REMONTO DARBŲ PIRKIMO TECHNINĖ SPECIFIKACIJA


1. Pirkimo pavadinimas. Vydūno al. ruožo nuo J. Šliūpo g. iki Vytauto g. paprastojo remonto darbai.
2. Darbų atlikimo vieta. Vydūno al., Palanga, unikalus daikto numeris 4400-1629-3942.
3. Darbų sudėtis ir apimtys:
3.1. statybos rūšis – paprastasis remontas, II grupės nesudėtingasis statinys;
3.2. statinių rūšis pagal naudojimo paskirtį – susisiekimo komunikacijų statiniai;
3.3. statinių pogrupis – gatvė;
3.4. preliminarūs darbų kiekiai pateikti žiniaraštyje. Maksimali pasiūlymo kaina – 119000,00 Eur su PVM;
3.5. darbų apimtys:
3.5.1. darbų aprašo parengimas (aiškinamasis raštas, dangų planas, skersinis pjūvis, darbų kiekių žiniaraštis, techninės specifikacijos);
3.5.2. vadovaujantis parengtu aprašu, paprastojo remonto darbų atlikimas;
3.5.3. dangų geodezinės išpildomosios nuotraukos parengimas;
3.6. pirkimas į dalis neskaidomas;
3.7. teikiant pasiūlymą vadovautis pridedamu žiniaraščiu.
3.8. rangovas teikdamas pasiūlymą papildomai privalo įsivertinti:
3.8.1. tinklų valdytojų atstovų (AB „Energijos skirstymo operatorius“ (ESO), Telia Lietuva, AB ir kt.) iškvietimą;
3.8.2. perteklinio iškasto grunto ir statybinių atliekų transportavimą ir pridavimą į rangovo pasirinktą atliekas tvarkančios įmonės teritoriją;
3.8.3. jeigu statybos procese yra pasitelkiami subrangovai, rangovas privalo turėti arba samdyti specialistą, turintį statinio statybos (projektavimo) saugos ir sveikatos koordinatoriaus pažymėjimą;
3.8.4. rangovas, vykdydamas darbus, turi užtikrinti saugų darbą, aplinkos apsaugą, greta darbų atlikimo vietos gyvenančių, dirbančių, poilsiaujančių ir judančių žmonių apsaugą nuo statybos darbų keliamo pavojaus, be to, nepažeisti trečiųjų asmenų gyvenimo ir veiklos sąlygų, nurodytų Lietuvos Respublikos statybos įstatymo 6 straipsnyje;
3.8.5. rangovas, vykdydamas darbus, juos turi organizuoti taip, kad būtų užtikrintas gyventojų ir atvykstančių svečių patekimas į tvarkomoje teritorijoje esančius pastatus bei sudaryta galimybė visada prie pastatų privažiuoti greitosios pagalbos automobiliams ir kitam specialiajam transportui;
3.9. pirkimas vykdomas bendra tvarka, kadangi centrinė perkančioji organizacija viešoji įstaiga CPO LT tokių paslaugų neteikia.
Žemės kasimo leidimas bus išduodamas nemokamai.
4. Sutarties trukmė:
4.1. sutarties tipas – fiksuoto įkainio sutartis, vadovaujantis viešojo pirkimo konkurso metu pateiktais įkainiais darbų kiekių žiniaraštyje. Atsiskaitoma pagal faktiškai atliktų darbų kiekius;
4.2. sutarties pradžia: sutartis įsigalioja, kai ją pasirašo visos sutarties šalys;
4.3. sutarties trukmė iki 2026 m. gruodžio 31 d.;
4.4. darbus atlikti rangovas privalo iki gruodžio 4 d., iš kurių aprašą parengti per 1 savaitę nuo sutarties įsigaliojimo dienos. Darbai bus laikomi atliktais, kai bus atlikti visi statybos darbai bei pateiktos išpildomosios geodezinės nuotraukos;
4.5. sutarties termino ir darbų termino pratęsimas nenumatomas.
5. Informacija, kaip turi būti apskaičiuota ir pateikta pasiūlymuose nurodoma pirkimo kaina.
Rangovas privalo pateikti tinkamai užpildytus pridedamus darbų kiekių žiniaraščius. Rangovo siūlomos kainos, užpildyti darbų kiekių žiniaraščių darbų kiekiai, pavadinimai, mato vienetai ir eiliškumas privalo atitikti perkančiosios organizacijos pateiktą darbų kiekių žiniaraštį. Bet koks neatitikimas nurodytiems reikalavimams teikiamuose žiniaraščiuose su kainomis bus laikomas ir vertinamas kaip konkurso sąlygų neatitikimas, ir pasiūlymas bus atmetamas kaip nustatytų konkurso sąlygų neatitikimas.
6. Finansavimo šaltiniai ir atsiskaitymo tvarka:
6.1. už gatvės paprastojo remonto atliktas paslaugas ir darbus užsakovas apmoka iš AB „Via Lietuva“ bei Palangos miesto savivaldybės biudžeto lėšų dalimis pagal iki einamojo mėnesio 21 dienos, o gruodžio mėn. – iki 4 dienos gautus atsiskaitymo dokumentus, (atliktų darbų ar paslaugų aktus, atliktų darbų ir išlaidų apmokėjimo pažymas, PVM sąskaitas faktūras);
6.2. už gatvės paprastojo remonto tinkamus finansuoti AB „Via Lietuva“ lėšomis darbus ir paslaugas – per 5 darbo dienas po lėšų gavimo, bet ne vėliau kaip per 30 kalendorinių dienų ir ne vėliau, kaip iki gruodžio 31 d.;
6.3. už gatvės paprastojo remonto darbus ir paslaugas, kurie netinkami finansuoti AB „Via Lietuva“ bus apmokama Palangos miesto savivaldybės administracijos biudžeto lėšomis per 30 kalendorinių dienų, bet ne vėliau, kaip iki gruodžio 31 d.;
6.4. galutinis rangovo faktiškai atliktų paprastojo remonto darbų įvertinimas ir atsiskaitymas atliekamas remiantis kontrolinių bandymų rezultatais ir geodezinėmis išpildomosiomis nuotraukomis;
6.5. lėšos iš savivaldybės strateginio veiklos plano programos Nr. 2, priemonės 3.3.2.8.2.
7. Specialiosios sutarčių sąlygos:
7.1. pirkimo sutartis jos galiojimo laikotarpiu gali būti keičiama vadovaujantis Lietuvos Respublikos viešųjų pirkimų įstatymo 89 straipsnyje nustatytais atvejais;
7.2. bet kuriuo sutarties vykdymo metu užsakovas dėl nuo jo nepriklausančių aplinkybių, raštu nurodydamas priežastis (finansavimo sustabdymas, aplinkybės, trukdančios vykdyti darbus, atsiradus projektinių sprendinių neatitikimams, dėl kurių būtina koreguoti projektą, būtina atlikti papildomus pirkimus, atsiradus nenumatytiems darbams, dėl žemės sklypo ar statinių kadastrinių matavimų tikslinimo procedūrų), turi teisę stabdyti sutarties ir darbų vykdymo terminus bei nurodyti rangovui sustabdyti visų darbų arba jų dalies vykdymą. Toks darbų vykdymo sustabdymas negali trukti ilgiau nei 6 (šeši) mėnesius. Išnykus darbų sustabdymo aplinkybėms, darbų vykdymo sustabdymo terminas pratęsiamas. Išnykus darbų sustabdymo aplinkybėms, užsakovas raštu informuoja rangovą apie darbų vykdymo sustabdymo pabaigą. Pasibaigus darbų sustabdymui tikslinami kalendoriniai darbų atlikimo grafikai.
Darbų sustabdymo metu šalims netaikomos sankcijos. Sustabdymo metu visus atliktus darbus rangovas privalo prižiūrėti, saugoti nuo sugadinimo, praradimo ar kitokios žalos.
Jei iki sutarties pabaigos dėl negauto finansavimo darbai atlikti ne iki galo, sutartis nutraukiama šalių bendru sutarimu, pasirašant sutarties nutraukimo susitarimą. Pasirašius susitarimą rangovas perduoda visą dokumentaciją, susijusią su vykdytais statybos darbais.
________________________



